PDK edar penutup hidung,mulut
AKUN GIMAN KAPIT: Pejabat Daerah Kapit (PDK) mengedarkan penutup hidung dan mulut ke rumah-rumah panjang di Daerah Merit, di sini. Rombongan tersebut yang diketuai oleh Pegawai Daerah Kapit, Cerisologo Sabut melakukan perjalanan dengan menaiki bot laju berkuasa tinggi yang melalui jeram Pelagus, Batang Rajang. Penutup hidung dan mulut diagihkan kepada penduduk di daerah Nanga Merit yang meliputi kawasan Sungai Pila, Sungai Metah dan Sungai Merit. Selain itu, lawatan juga untuk memantau kesesuaian pelaksanaan Perintah Kawalan Pergerakan (PKP) dan menilai kesan PKP dalam kalangan penduduk luar bandar. Pada fasa kedua PKP, Timbalan Residen Kapit, Galong Luang bersama ketua masyarakat Temenggung Wilfred Billy Panyau, Penghulu Esit Nalo dan Penghulu Gruna juga mengunjungi Merit untuk pengedaran bantuan makanan kepada sekitar 1,900 keluarga (isi rumah). Perjalanan dari Kapit ke daerah kecil Nanga Merit memakan masa kira-kira tiga jam dengan menaiki bot laju enjin berkembar 200 hp berkuasa tinggi. Penduduk luar bandar terutamanya di Merit di sini paling teruk terjejas selepas pelaksanaan PKP kerana pengangkutan utama bot ekspres berhenti beroperasi. Turut hadir, Pegawai Tadbir, Robert Anyaw dan Wan Mohd. Shukri. 
See author's posts
